नई दिल्लीः भारत और वेस्टइंडीज के बीच दो मैचों की टेस्ट सीरीज का आगाज 4 अक्टूबर को होने जा रहा है। सीरीज के दो टेस्ट मैचों में से पहला राजकोट और दूसरा हैदराबाद में खेला जाएगा। वेस्टइंडीज की टीम भी भारत पहुंच चुकी है। वहीं एशिया कप में चोट के कारण नहीं खेलने वाले टीम इंडिया के कप्तान विराट कोहली की भी टीम में वापसी हो गई। 29 सितंबर को भारतीय टीम की घोषणा की गई जिसमें शिखर धवन को शामिल नहीं किया गया। कुछ सीनियर खिलाड़ियों को आराम देते हुए दो नए खिलाड़ियों को टीम में शामिल किया गया है। आइए जानते हैं आप टेस्ट सीरीज के दोनों मैच कब और कहां देख सकते हैं।